龙马赋①
黄章 (WeiJin)
夫龙马之所出，于太蒙之荒域。分虞渊之幽睿，通天光之所极。生河海之滨涯，被华文而朱翼。禀神只之纯化，乃大宛而再育。资玄螭之表像，似灵虬之注则。夺騕袅之体势，逸飞兔之高踪。兼骥騄之美质，岂骅骝之足双。耳如剡筒，目象明星。双璧似月，兰筋参情。或有嘘天慷慨，骨腾肉飞。或有奇貌绝足，盖为圣德而生。扬鸾之琐锡。